Public procurement notice: Contract Notice
Published: 2022-05-11
Buyer: Aarhus Vand A/S
Country: DK
Contract type: Works
Procedure: Negotiated procedure
CPV classification: 45000000: Construction work | 45100000: Site preparation work | 45220000 | 45230000 | 45240000: Construction work for water projects
Submission deadline: 2022-06-10
Award criteria: The most economic tender
EU fund: ESF

Technical requirements: Aarhus Vand A/S har igangsat arbejdet med at realisere Aarhus ReWater i området ved Tangkrogen i Aarhus - et nyt og innovativt ressourceanlæg - der, udover at rense spildevandet effektivt og driftsøkonomisk, også udnytter de ressourcer, der kan udvindes fra spildevandet. Aarhus ReWater skal være verdens mest effektive ressourceanlæg og vil bidrage til et renere og mere attraktivt Aarhus. Idriftsættelse af Aarhus ReWater forudsætter at der etableres et 10.500 m², effektivt magasinvolumen, stort underjordisk spildevandsbassin ved Tangkrogen med indbygget pumpestation, to nye pumpestationer på hhv. Åby og Viby Renseanlæg samt etablering af ledninger til Aarhus ReWater og den del af de afskærende ledninger fra hhv. Åby og Viby Renseanlæg, der ligger mellem bassinet og Strandvejen. Aarhus Vand udbyder som følge heraf en totalentreprise vedrørende spildevandsbassin og pumpestationer samt ledninger til Aarhus ReWater. Totalentreprisen er baseret på partneringprincipper.
Totalentreprisen gennemføres i to overordnede faser, hhv. Fase 1 (Projektering) og Fase 2 (Anlægsfase). Fase 1 udgør en udvidet projekteringsfase frem til og med endeligt, godkendt udførelsesprojekt, idet der i Fase 1 ligeledes udvikles og optimeres på projektet og tilknyttes yderligere underleverandører til Totalentreprenørens hold efter en indledningsvis indkøbsfase. Totalentreprenørens i Fase 1 tilknyttede underleverandør udfører hydraulisk projektering af det samlede anlæg, herunder de afskærende ledninger. Selv udførelse af sidstnævnte sker dog i anden entreprise, som vil blive udbudt senere. Fase 2 udgør den egentlige udførelsesfase, hvor det fysiske anlægsarbejde/byggeri igangsættes og færdiggøres. Fase 2 afsluttes med en testperiode og idriftsættelse af alle anlæg omfattet af projektet. Der henvises i øvrigt til det samlede udbudsmateriale for en uddybning af opgavens samlede omfang og afgrænsning.
Udbuddet gennemføres som et udbud med forhandling med forudgående indkaldelse af tilbud. Forhandlingsforløbet forventes at blive gennemført som beskrevet i 2.0 Udbudsvilkår, afsnit 6, jf. tillige VI.3.
Ved udvælgelsen blandt de egnede ansøgere vil Aarhus Vand vælge de 3 ansøgere, som i lyset af den udbudte opgave vurderes at have den bedste tekniske og faglige formåen.
Udvælgelsen af de prækvalificerede blandt flere egnede ansøgere vil ske på baggrund af ordregivers vurdering af ansøgernes tekniske formåen som dokumenteret gennem de fremsendte referencer angivet i ESPD samt eventuelt supplerende referenceark.
Ordregiver vil ved udvælgelsen vurdere, hvilke ansøgere, der gennem de fremsendte referencer, har dokumenteret de mest relevante referencer i forhold til den udbudte opgave.
"Relevante referencer" forstås af ordregiver som værende referencer, der er sammenlignelige med den udbudte opgave i art, kompleksitet og omfang.
a) Projektering og/eller udførelse af underjordiske bassiner i afstivede byggegruber eller lignende underjordiske vandtætte bygværker, som indebærer grundvandshåndtering
d) Udførelse af relevante referencer i forbindelse med om- eller tilbygning til eksisterende spildevandsanlæg, hvor anlægget har skulle holdes i drift under arbejderne
e) Relevante referencer udført som partnering eller på partneringlignende vilkår, herunder referencer med anvendelse af åben økonomi
Det vægtes positivt, såfremt de afleverede referencer er dækkende i forhold til at have referencer inden for alle de ovenstående punkter (a-f).
Det vil ved vurderingen tillige blive tillagt positiv vægt, såfremt flere af ovennævnte punkter (a-f) indgår i samme reference.
Tilbudsgivere, der afleverer et konditionsmæssigt endeligt tilbud, men ikke tildeles opgaven, vil modtage DKK 250.000 ekskl. moms i udregningstilskud/tilbudsvederlag. Tilsvarende gør sig gældende for en tilbudsgiver, hvis tilbud måtte blive frasorteret under udbuddet, såfremt Ordregiver træffer beslutning om at reducere antallet af tilbudsgivere, jf. 2.0 Udbudsvilkår.
For at sikre at ansøger har den rette finansielle og økonomiske formåen, er det et mindstekrav, at ansøgers egenkapital i det seneste disponible regnskabsår har været positiv.
For at sikre at ansøger har den rette finansielle og økonomiske formåen, er det ligeledes et mindstekrav, at ansøgers omsætning i hvert af de seneste tre disponible regnskabsår har været minimum: DKK 200 mio.